Zatvoreni investicioni fond sa javnom ponudom

»Unioinvest fond« a.d. Bijeljina

Broj: SK-I-01/14

Bijeljina, 24.04.2014. godine

**Z A P I S N I K**

Sa I sjednice Skupštine akcionara Zatvorenog investicionog fonda sa javnom ponudom »Unioinvest fond« a.d. Bijeljina, održane dana 24.04.2014. godine u Bijeljini, sa početkom u 14 časova.

Prisutni akcionari Fonda: Stevan Radić, Miladin Vidić, »Progres AD« d.o.o Zvornik, (po ovlašćenju za Biljanu Lazikić), Drina Osiguranje a.d. Milići (po ovlašćenju za Biljanu Lazikić) i TP »Napredak« a.d. Bijeljina (po ovlašćenju za Milorada Tukića).

Zapisnik je vodila Slađana Milovanović.

Predsjednik Skupštine Fonda, Milorad Tukić je, prije rasprave o dnevnom redu sjednice, obavijestio prisutne da u radu Skupštine Fonda učestvuje ukupno 5 akcionara, od čega 2 akcionara lično, i 3 akcionara na osnovu punovažnih ovlašćenja.

Predsjednik Skupštine Fonda je obavijestio akcionare Fonda da je obezbijeđen kvorum za rad Skupštine, s obzirom da su na sjednici prisutni ili predstavljeni akcionari koji imaju, ili koji predstavljaju ukupno 1.210.000 akcija, što čini 53,82% od ukupnog akcijskog kapitala Fonda, tako da Skupština Fonda može zasijedati i punovažno odlučivati.

Nakon ovoga obavještenja, prešlo se na utvrđivanje dnevnog reda sjednice.

Na prijedlog predsjednika Skupštine Fonda, akcionari su jednoglasno usvojili dnevni red, kao u pozivu za sjednicu.

***DNEVNI RED***

1. ***Izbor predsjednika skupštine, zapisničara, ovjerivača zapisnika i komisije za glasanje,***
2. ***Razmatranje i usvajanje Izvještaja komisije za glasanje,***
3. ***Razmatranje i usvajanje zapisnika s prethodne sjednice skupštine akcionara Fonda,***
4. ***Razmatranje i usvajanje godišnjeg izvještaja o poslovanju fonda, sa godišnjim obračunom i finansijskim izvještajima, mišljenjem nezavisnog revizora i izvještajem o izvršenju Programa investicionih ciljeva i investicione politike Fonda za 2013. godinu,***
5. ***Razmatranje i usvajanje Izvještaja o radu Nadzornog odbora Fonda za 2013. godinu,***
6. ***Potvrđivanje odluke o otpisu potraživanja Društva za upravljanje investicionim fondovima „Invest nova“ a.d. Bijeljina,***
7. ***Razmatranje i usvajanje godišnjeg Programa investicionih ciljeva i politike investiranja Fonda za 2014. godinu,***
8. ***Donošenje odluke o izboru nezavisnog revizora Fonda za 2014. godinu,***
9. ***Tekuća pitanja.***

Za predloženi dnevni red Skupštine Fonda glasali su svi prisutni i predstavljeni akcionari, sa 1.210.000 akcija, što predstavlja 53,82% akcijskog kapitala Fonda.

Predloženi dnevni red za I sjednicu Skupštine Fonda je usvojen potrebnom većinom glasova.

**RAD**

1. ***Izbor predsjednika skupštine, zapisničara, ovjerivača zapisnika i komisije za glasanje***

Za predsjednika Skupštine je izabran Milorad Tukić.

Za zapisničara je izabrana Slađana Milovanović

Za ovjerivače zapisnika iz reda akcionara su izabrani:

1. Stevan Radić,
2. Miladin Vidić.

Predsjednik Skupštine Fonda je predložio da se izabere Komisija za glasanje u

sljedećem sastavu:

1. Olja Ćurčić, za predsjednika,
2. Snežana Dragičević Đurđević, za člana, i
3. Zdenka Modraković, za člana

Komisija za glasanje u predloženom sastavu je izabrana jednoglasno.

Za ove prijedloge su glasala 2 akcionara lično i 3 akcionara po ovlašćenju, sa ukupno 1.210.000 akcija, što predstavlja 53,82% akcionarskog kapitala Fonda.

Ove odluke su usvojene kvalifikovanom većinom glasova akcionara Fonda.

1. ***Razmatranje i usvajanje Izvještaja komisije za glasanje***

Predsjednica Komisije za glasanje Olja Ćurčić je, u pisanom izvještaju obavijestila Skupštinu Fonda da sjednici od ukupno 26 akcionara Fonda, prisustvuje 5 akcionara, od čega 2 akcionara lično i 3 akcionara putem ovlašćenja.

Predsjednik Komisije za glasanje je obavijestila Skupštinu Fonda da je Komisija izvršila uvid u Izvještaj Centralnog registra hartija od vrijednosti a.d. Banja Luka, o stanju akcionarskog kapitala akcionara Fonda na dan 14.04.2014. godine, i uvid u interni spisak prisutnih i predstavljenih akcionara Fonda, tako da je Komisija konstatovala da je spisak akcionara Fonda istovjetan sa Izvještajem CRHOV a.d. Banja Luka.

Pregledom potpisanog spiska akcionara Fonda i ovjerenih punomoćja, komisija je utvrdila da sjednici Skupštine Fonda prisustvuju akcionari koji posjeduju ili koji predstavljaju 1.210.000 akcija, što procentualno iznosi 53,82% od ukupnog akcijskog kapitala Fonda, tako da se sjednica Skupštine Fonda može održati i donositi punovažne odluke, pošto je obezbijeđen kvorum za njeno održavanje.

Na prijedlog predsjednika Skupštine, zapisnik Komisije za glasanje je usvojen jednoglasno. Za usvajanje zapisnika Komisije glasala su 2 akcionara lično i 3 akcionara putem ovlašćenja, što predstavlja 1.210.000 akcija, ili 53,82% akcijskog kapitala Fonda.

Izvještaj Komisije za glasanje je usvojen kvalifikovanom većinom glasova akcionara Fonda.

1. ***Razmatranje i usvajanje zapisnika sa prethodne sjednice skupštine akcionara Fonda***

Predsjednik Skupštine Fonda je otvorio raspravu o zapisniku sa prethodne sjednice, pa kako nije bilo rasprave po ovoj tački, zapisnik sa prethodne sjednice Skupštine Fonda, održane dana 22.05.2013. godine, na prijedlog predsjednika Skupštine Fonda, je usvojen jednoglasno i bez primjedbi.

Za zapisnik su glasali svi prisutni i predstavljeni akcionari Fonda, koji imaju ili koji prestavljaju 1.210.000 akcija, a što čini 53,82% akcijskog kapitala Fonda.

Zapisnik sa prethodne sjednice Skupštine akcionara Fonda je usvojen kvalifikovanom većinom glasova.

1. ***Razmatranje i usvajanje godišnjeg izvještaja o poslovanju fonda, sa godišnjim obračunom i finansijskim izvještajima, mišljenjem nezavisnog revizora i izvještajem o izvršenju Programa investicionih ciljeva i investicione politike Fonda za 2013. godinu***

Direktor Društva je u svome uvodnom izlaganju upoznao prisutne sa godišnjim izvještajem o poslovanju fonda za 2013. godinu, koji uključuje godišnji obračun i finansijske izvještaje fonda na dan 31.12.2013. godine, kao i sa mišljenjem nezavisnog revizora i izvještajem o izvršenju Programa investicionih ciljeva i investicione politike fonda za 2013. godinu.

Prisutni su kroz materijal za sjednicu imali mogućnost uvida u izvještaj sa prilozima. Predsjednik je zatim ovu tačku dnevnog reda stavio na raspravu, nakon koje je donijet sljedeći

ZAKLJUČAK

Usvaja se godišnji izvještaj o poslovanju fonda sa: godišnjim obračunom i finansijskim izvještajima fonda na dan 31.12.2013. godine, mišljenjem – izvještajem nezavisnog revizora i izvještajem o izvršenju Programa investicionih ciljeva i investicione politike fonda za 2013. godinu.

Za ovu tačku dnevnog reda glasali su svi prisutni i predstavljeni akcionari Fonda, sa 1.210.000 akcija, što predstavlja 53,82% akcijskog kapitala Fonda.

1. ***Razmatranje i usvajanje Izvještaja o radu Nadzornog odbora Fonda za 2013. godinu***

Predsjednik Skupštine Fonda je u svojstvu člana Nadzornog odbora Fonda, upoznao prisutne sa Izvještajem o radu Nadzornog odbora fonda za 2013. godinu, rekavši da je Nadzorni odbor održao pet sjednica u toku prethodne poslovne godine, da je u skladu sa zakonskim i statutarnim ovlašćenjima, davao preporuke i uputstva Upravnom odboru društva, i da je usvajao izvještaje iz svoje nadležnosti.

Nakon toga, ova tačka dnevnog reda je stavljena na raspravu, pa kako nije bilo rasprave, Skupština Fonda je donijet sljedeći

ZAKLJUČAK

Usvaja se Izvještaj o radu Nadzornog odbora fonda za 2013. godinu.

Za ovu tačku dnevnog reda glasali su svi prisutni i predstavljeni akcionari sa 1.210.000 akcija, što predstavlja 53,82% akcijskog kapitala Fonda.

1. ***Potvrđivanje odluke o otpisu potraživanja Društva za upravljanje investicionim fondovima „Invest nova“ a.d. Bijeljina***

Direktor Društva, je obrazložio prisutnim razloge za stavljanje ove tačke na dnevni red Skupštine Fonda, rekavši da je prijedlog ove Odluke utvrdio Upravni odbor društva za upravljanje, i da je Odluku usvojila Skupština akcionara Društva.

On je dalje rekao da se otpisom potraživanja društva za upravljanje od strane Fonda, stvaraju uslovi za veću likvidnost Fonda i za nastavak investiranja u novu imovinu Fonda u 2014. godini. Ovom odlukom je Skupštini Društva predloženo da se od ZIF-a “Unioinvest fond” a.d. Bijeljina otpišu potraživanja po osnovu naknade za upravljanje, zaključno sa danom 31.12.2013. godine u iznosu od 20.778,06 KM.

Direktor je rekao da je potrebno da Skupština Fonda svojim odlukom potvrdi odluku Skupštine Društva o otpisu potraživanja, kako bi se stvorili uslovi da se u drugom kvartalu tekuće godine izvrši ispravka u knjigovodstvu Fonda. Upravni odbor društva je, na svojoj VIII sjednici, održanoj dana 08.04.2014. godine, utvrdio prijedlog odluke o otpisu potraživanja, a odluku je Skupština akcionara Društva usvojila na svojoj redovnoj (godišnjoj) sjednici održanoj dana 24.04.2014. godine. Predsjednik Skupštine je ovu tačku dnevnog reda stavio na raspravu, nakon koje je uslijedilo glasanje, pa je usvojen sljedeći

ZAKLJUČAK

Potvrđuje se odluka o otpisu potraživanja Društva za upravljanje investicionim fondovima „Invest nova“ a.d. Bijeljina, koju je na svojoj redovnoj (godišnjoj) sjednici usvojila Skupština akcionara Društva za upravljanje investicionim fondovima »Invest nova« a.d. Bijeljina, koja je održana dana 24.04.2014. godine.

Za ovu tačku dnevnog reda glasali su svi prisutni i predstavljeni akcionari sa 1.210.000 akcija, što predstavlja 53,82% akcijskog kapitala Fonda.

1. ***Razmatranje i usvajanje godišnjeg Programa investicionih ciljeva i politike investiranja Fonda za 2014. godinu***

Direktor društva je u najkraćem izložio osnovne tačke Programa investicionih ciljeva i politike investiranja fonda za 2014. godinu. Prisutni su kroz materijal za sjednicu imali mogućnost uvida u predloženi Program investicionih ciljeva i politike investiranja fonda za 2014. godinu.

U materijalu koji je sastavni dio Programa, akcionarima fonda je dostavljena i struktura ulaganja fonda, sa stanjem na dan 31.12.2013. godine.

Predsjednik Skupštine Fonda je nakon uvodnog izlaganja, ovu tačku dnevnog reda stavio na raspravu, nakon koje je donijet sljedeći

ZAKLJUČAK

Usvaja se Program investicionih ciljeva i politike investiranja Fonda za 2014. godinu.

Za ovu tačku dnevnog reda glasali su svi prisutni i predstavljeni akcionari sa 1.210.000 akcija, što predstavlja 53,82% akcijskog kapitala Fonda.

1. ***Donošenje odluke o izboru nezavisnog revizora Fonda za 2014. godinu***

Direktor Društva je obavijestio prisutne da je u sjedište Društva, do roka koji je ostavljen u zahtjevu za dostavljanje ponuda za reviziju poslovanja Fonda za 2014. godinu, koja je dostavljena na adrese tri revizorske kuće, sa sjedištem u Republici Srpskoj, pristigla samo jedna ponuda, i to od strane revizorske kuće:

* Control Review d.o.o. Banja Luka

Prisutnima je na samoj sjednici otvaren koverat sa ponudom, tako da su imali mogućnost uvida u istu.

Predsjednik je, poslije čitanja ponude, ovaj prijedlog stavio na raspravu, nakon koje je donijeta sljedeća

ODLUKA

o izboru revizorske kuće za izradu revizorskog izvještaja Fonda za 2014. godinu

Član 1.

Reviziju godišnjeg obračuna i finansijskog izvještaja Zatvorenog investicionog Fonda sa javnom ponudom »Unioinvest fond« a.d. Bijeljina za 2014. godinu, izvršiće eksterna revizorska kuća »Control Review« d.o.o. Banja Luka.

Član 2.

Određuje se naknada za izradu revizorskog izvještaja Fonda za 2014. godinu u iznosu od 1.200,00 KM. Naknada je iskazana bez obračunatog poreza na dodatu vrijednost.

Član 3.

Odluka stupa na snagu danom donošenja.

Za ovu tačku dnevnog reda glasali su svi prisutni i predstavljeni akcionari sa 1.210.000 akcija, što predstavlja 53,82% akcijskog kapitala Fonda.

1. ***Tekuća pitanja***

Pod ovom tačkom dnevnog reda nije bilo rasprave.

Sjednica Skupštine je završena u 15 časova.

 Z A P I S N I Č A R P R E D S J E D N I K

 S K U P Š T I N E

 Slađana Milovanović

 Milorad Tukić

O V J E R I V A Č I

Z A P I S N I K A

Stevan Radić

 \_\_\_\_\_\_\_\_\_\_\_\_\_\_\_\_\_

 Miladin Vidić

 \_\_\_\_\_\_\_\_\_\_\_\_\_\_\_\_\_\_